Boek: Op die rug van 'n tier | Maroela Media
Tom teken 'n tier na sy besoek aan die kunsgalery. Daardie nag stap die tier uit die prent teen die muur tot langs hom en spin: "Kom ons gaan stap!" Tom is bang, maar die tier stel hom gerus. Hierdie verhaal, geïnspireer deur Henri Rousseau se skildery Tier in 'n tropiese storm (Verras!) sal kinders help om vrese te oorkom, nes Tom op sy nagtelike uitstappie met 'n tier.
Dianne Hofmeyr woon in Londen maar het in Suid-Afrika grootgeword. Haar romans en prenteboeke is al vertaal in al die groot Wes-Europese tale asook Deens, Nederlands, Japannees, Koreaans, Spaans, Sweeds en Turks. Hofmeyr se boeke word reeds vir meer as 30 jaar deur Tafelberg uitgegee.